O‘zbekiston Respublikasi prezidentining 2019 yil 8 maydagi qarori bilan Samarqand shahrida Rossiya davlat jismoniy tarbiya, sport, yoshlar va turizm universitetining filiali tashkil etildi. Oliy va o‘rta maxsus ta’lim vazirligi xabariga ko‘ra, natijada mamlakatda OTMlar soni 102 taga yetdi. Shundan: 85 ta mahalliy OTM va ularning filiallari;  17 ta xorijiy OTM va ularning filiallari. Bugungi kunda respublikadagi 92 ta OTMlarida o‘quv-tarbiya jarayonlari olib borilmoqda, 10 ta OTMga talabalar 2019/2020 o‘quv yilidan qabul qilinadi.